คลอดลูกเมื่อเดือนกันยารวมตอนนี้หลังคลอดได้3เดือนแต่ประจำเดือนไม่มาทีลูกก็กินนมตัวเองวันละ2-3ครั้งต่อวันและกินนมผงด้วยและไม่ได้มีเพศสัมพันเลยหลังจากคลอดลูกมาซื้อที่ตรวจคันมาตรวจได้2วันขึ้นแค่ขีดเดียวแต่ท้องป่องนิดๆและอึดอัดพุงเหมือนตอนที่ท้องด้วย
สวัสดีค่ะ หากไม่ได้มีเพศสัมพันธ์เลยหลังจากคลอดบุตรนั้น ก็ไม่น่าจะทำให้เกิดการตั้งครรภ์ หลังการคลอดบุตรนั้น อาจจะยังไม่มีการตกไข่กลับมาเป็นปกติได้ภายในประมาณ 1-6 เดือนแรก และทำให้ไม่มีประจำเดือนมาไปด้วย สาเหตุอื่นๆของการที่ประจำเดือนไม่มาเช่น มีพังผืดมดลูก ถุงน้ำรังไข่ หรือมีต่อมใต้สมองขาดเลือดขณะคลอดบุตรหากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติและมีความกังวลใจอยู่ สามารถไปยืนยันผลที่รพ.และหาสาเหตุต่อไป แต่จากที่กล่าวไปว่าถ้าไม่ได้มีเพศสัมพันธ์เลยก็ไม่น่ามีโอกาสตั้งครรภ์ หากจะมีเพศสัมพันธ์ แม้ประจำเดือนจะยังไม่มา ควรคุมกำเนิดด้วยการใช้ถุงยางอนามัย การใช้ยาคุมแบบแผงรายเดือน ฉีดยาคุม หรือฝังยาคุมด้วยค่ะ